Čo potrebujete na odhalenie korupcie a organizovaného zločinu na Slovensku? Ako sa dostať k databáze Swissleaks, k obchodnému registru na Gibraltáre či ako získať rozhovor so srbským mafiánom, ktorý má v Bratislave kasíno?
Ak vážne pomýšľate na kariéru investigatívneho novinára a chcete zistiť, aké zdroje môžete nájsť v Európe či v USA, ktoré dokumenty sú dôveryhodné a akými zručnosťami sa treba vybaviť, príďte 15. októbra na celodenný seminár Investigatíva na Slovensku i za jeho hranicami.
Lektormi budú špičkoví európski investigatívni novinári z Organized Crime and Corruption Reporting Project (OCCRP) a známi novinári a analytici z Čiech a Slovenska.
Najlepší z vás získajú vstup do celoročného kurzu investigatívnej žurnalistiky, ktorý bude pozostávať z:
Prihláste sa do 11. októbra.
Seminár aj tréning budú prebiehať v angličtine, je preto dôležité, aby ste po anglicky aktívne komunikovali. Práca na vlastných materiáloch pod vedením novinárov bude prebiehať už v slovenčine.
Celý kurz je bezplatný.
Kapacita úvodného seminára je obmedzená, uchádzačov vyberieme na základe posúdenia prihlášky.
Celodenný seminár s najlepšími európskymi investigatívnymi novinármi z Organized Crime and Corruption Reporting Project (OCCRP) a známymi novinármi a analytikmi z Čiech a Slovenska.
Seminár sa bude konať od 9.00 do 19.00.
Výber najlepších uchádzačov, ktorý získajú vstup do celoročného kurzu investigatívnej žurnalistiky, prebehne na základe testu a pohovoru niekedy po 15. októbri 2015
Rotunda na Slavíne
Na Slavíne 4486/1
811 06 Bratislava 1
5 dňový intenzívny novinársky tréning s lektormi z 1. fázy. Tréningu sa môžu zúčastniť iba vybraní uchádzači z októbrového seminára.
Presný harmonogram a miesto konania upresníme.
Polročný mentoring pod vedením najlepších slovenských novinárov z Denníka N, SME, Trendu, Aktuality.sk a Televízie Markíza.
Redakcia Denníka N
Andrea Paulinyová – televízia Markíza
Zuzana Petková – Trend
Marek Vagovič – Aktuality.sk
Adam Valček – denník SME
Bosna a Hercegovina
Šéfredaktor, spoluzakladateľ a prvý riaditeľ Organized Crime and Corruption Reporting Project (OCCRP). Založil Journalism Development Network – inovatívnu sieť novinárov a novinárskych projektov s celosvetovou pôsobnosťou. Bol členom správnej rady platformy Investigative Reporters and Editors. Ako novinár získal mnohé medzinárodné ocenenia – Daniel Pearl Award, Online Journalism Award za investigatívnu žurnalistiku, the Global Shining Light Award či Tom Renner Award. Než sa stal novinárom, bol leteckým inžinierom projektu Rockwell International Space Systems.
Rumunsko
Riaditeľ OCCRP a zakladateľ rumunskej platformy pre investigatívnych novinárov a hakerov RISE Project. Je tiež spoluautorom nástroja pre investigatívnych novinárov Investigative Dashboard a softwaru na vizualizáciu vzťahov Visual Investigative Scenarios. Počas svojej práce investigatívneho novinára získal mnohé medzinárodné ocenenia vrátane Knight International Journalism Award, Investigative Reporters and Editors Award, Global Shining Light Award, Tom Renner Investigative Reporters and Editors Award alebo Daniel Pearl Award. Za investigatívny projekt Ruská pračka (Russian Laundromat) bol nominovaný na Európsku novinársku cenu v kategórii Inovácia.
Srbsko
Editor OCCRP, zakladateľ a riaditeľ investigatívneho centra KRIK.
Stevan sa zameriava na väzby medzi organizovaným zločinom a privatizáciou a na vzťahy medzi balkánskymi veľkopodnikateľmi, organizovaným zločinom, súkromnými bezpečnostnými agentúrami a hazardom. Okrem iného skúmal pozadie a detaily takzvanej Balkánskej kokaínovej cesty a korupciu vo futbale.
Podarilo sa mu tiež odhaliť väzby medzi bývalou srbskou vládou a organizovaným zločinom. Je držiteľom ocenenia NUNS za investigatívnu novinárčinu, spolu s kolegami bol navrhnutý na European Press Prize za kauzu Unholy Alliances – Ako v Čiernej Hore spolupracujú organizovaný zločin, vláda a podnikatelia.
Česká republika
Založila České centrum pro investigativní žurnalistiku. Okrem toho spolupracuje s investigatívnymi novinármi na medzinárodných projektoch v rámci Organized Crime and Corruption Reporting Project. Podieľala sa na kauzách týkajúcich sa srbského organizovaného zločinu, podozrivých ruských investícií v Čiernej Hore, prania špinavých peňazí alebo mapovania offshorových firiem. Predtým šesť rokov pracovala v Člověku v tísni ako vedúca Kubánskej sekcie. Za sériu článkov o nezákonných obchodných aktivitách prezidenta Azerbajdžanu a jeho rodinných príslušníkov získala spolu s Khadijou Ismailovou v roku 2013 Global Shining Light Award.
Slovenská republika
Ako senior analytik stál za väčšinou investigatívnych úspechov Aliancie Fair-play, v ostatnom čase priniesol napr. kľúčové odhalenia v kauze Váhostav. Špecializuje sa najmä na verejné obstarávanie, pranie špinavých peňazí a analýzu nevýhodných zmlúv štátu. Je autorom medzinárodne oceňovaného projektu zNašichDaní.sk a open datového portálu datanest.sk . Predtým bol novinárom v Denníku SME a Pravde a prispel k zrodu slovenského infozákona.
Aliancia Fair-play
České centrum pro investigativní žurnalistiku
Organized Crime and Corruption Reporting Project
Support (in part) by a grant from the OPEN SOCIETY FOUNDATIONS
Aliancia Fair-play
email: email@example.com
tel.: +421 220 739 919